მანსანილიო (კუბა)
მანსანილიო (ესპ. Manzanillo) — ქალაქი და მუნიციპალიტეტი აღმოსავლეთ კუბაში, გრანმის პროვინციაში. მდებარეობს ზღვის დონიდან 25 მ სიმაღლეზე, გუაკანაიაბოს ყურის სანაპიროზე, მდინარე კაუტოს დელტის სიახლოვეს. დაარსდა 1784 წელს. განვითარებულია სოფლის მეურნეობა. მოჰყავთ შაქრის ლერწამი, ყავა, ბრინჯი, ხილი, თამბაქო და სხვ. ქალაქში არის ხე-ტყის სახერხი, შაქრისა და კონსერვის ქარხნები; აქვეა სიგარის ფაბრიკა. ქალაქის სიახლოვეს მდებარეობს თუთიისა და სპილენძის საბადოები.